**A**

**ZALA MEGYEI KORMÁNYHIVATAL**

a Kormányzati igazgatásról szóló 2018. évi CXXV. törvény 83. §-a alapján

pályázatot hirdet

a
Foglalkoztatási, Munkaügyi és Munkavédelmi Főosztály
Munkaügyi és Munkavédelmi Osztálya

**munkaügyi ügyintéző (ellenőr) feladatok**

ellátása érdekében

**A kormánytisztviselői jogviszony időtartama:**

Határozatlan idejű kormánytisztviselői jogviszony (próbaidő 6 hónap)

**Foglalkoztatás jellege:**

Teljes munkaidő

**A munkavégzés helye:**

Zala megye, 8900 Zalaegerszeg, Mártírok útja 42-44.

**Az álláshelyen ellátandó feladatkörök:**

• A Zala Megyei Kormányhivatal illetékesség területén belül a foglalkoztatásra irányuló jogviszonyt szabályozó jogszabályok minimumkövetelményeinek foglalkoztató általi megtartásának ellenőrzése, • tanúk, ügyfelek meghallgatása • bizonyítékok beszerzése, értékelése • eljárás megindítása, döntések tervezeteinek elkészítése • utóellenőrzés lefolytatása, • a foglalkoztatás-felügyeleti hatósághoz érkező bejelentések rögzítése és kivizsgálása, megkeresések, adatszolgáltatások teljesítése, tájékoztatást kérők ügyeinek elintézése

 **Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény és a Zala Megyei Kormányhivatal Közszolgálati Szabályzata rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet (a Kit. 82.§ szerinti 3 hónapnál nem régebbi erkölcsi bizonyítvány),
* Egyetemi vagy főiskolai szintű végzettség
* a jelentkező nem áll a Kit. 82. § (2) bekezdésében meghatározott bűncselekmények miatt indult büntetőeljárás hatálya alatt,
* a jelentkező nem áll újraalkalmazási korlátozás hatálya alatt (különös tekintettel a Kit. 117. § (6) és (8) bekezdéseiben, illetve a 166. § (4) bekezdésében foglaltakra).

**A pályázat elbírálásánál előnyt jelent:**

* foglalkoztatás-felügyelet területén szerzett szakmai tapasztalat
* az államigazgatás más területén, elsősorban ellenőrzési területen szerzett szakmai tapasztalat
* munkaügyi jogszabályok ismerete
* közigazgatási szakvizsga, vagy kormányzati tanulmányok

**Elvárt kompetenciák:**

* felelősségteljes gondolkodás
* pontos, precíz, önálló munkavégzés
* kiváló problémamegoldó képesség
* jó kommunikációs képesség
* „B” kategóriás jogosítvány

**A pályázat részeként benyújtandó iratok, igazolások:**

* Fényképpel ellátott, a pályázó személyi adatait tartalmazó, részletes szakmai önéletrajz a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi adataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerint (<https://kozigallas.gov.hu/oneletrajz%20sablon%20v1.7%20KSZF.xlsx>),
* motivációs levél,
* iskolai végzettséget, idegen nyelv tudását igazoló okmányok másolatai,
* nyilatkozata, mely szerint benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul,
* Három hónapnál nem régebbi hatósági erkölcsi bizonyítvány, vagy annak megkéréséről szóló igazolás.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**Munkáltatóval kapcsolatos egyéb lényeges információ:**

A Zala Megyei Kormányhivatal család- és gyermekbarát juttatási és támogatási rendszert működtet (pl. gyermeknevelési támogatás, iskolakezdési támogatás, munkába járáshoz és bankszámla használathoz költségtérítést biztosított stb.) A cafeteria juttatás éves összege 2022-ben bruttó 200.000 Ft.

**A pályázat benyújtásának határideje:** 2022. szeptember 30.

A pályázati kiírással kapcsolatosan további információt **Dávidné Gergál Rozália főosztályvezető asszony** nyújt a 92/549-279-es telefonszámon.

**A pályázatok benyújtásának módja:**

* Postai úton, a pályázatnak a Zala Megyei Kormányhivatal címére történő megküldésével (8900 Zalaegerszeg, Kosztolányi Dezső utca 10. ). Kérjük a borítékon feltüntetni a feladatkör megnevezését,

**vagy**

* Elektronikus úton Dr. Sifter Rózsa főispán asszony részére címezve a humanpolitika@zala.gov.hu e-mail címen keresztül.

**A pályázat elbírálásának határideje:** 2022. október 21.

**A jelentkezés elbírálásának módja, rendje:**

A munkáltató a feladat elvégzésére a jogszabálynak megfelelő végzettséggel rendelkező jelöltek közül - személyes elbeszélgetés alapján - választja ki a felvételre javasolt jelöltet. A jelölt kiválasztását követően felvételi kezdeményezési és jóváhagyási folyamat után kerül felvételre a jelentkező.